Χρηματοδότησις κομμάτων ἐκτὸς …περικοπῶν!!!\nἩ ντροπὴ τῆς χρηματοδοτήσεως τῶν κομμάτων.\nἌλλα πέντε (5) ἑκατομμύρια, τὴν «τρίτη» δόση γιὰ ἐφέτος, διεμοιράσθησαν καὶ πάλι στὰ ἑλληνικὰ κόμματα, στὰ πλαίσια τῆς «κρατικῆς χρηματοδοτήσεως»!\nἩ πρώτη ἦταν 4.5 ἑκατομμύρια καὶ ἡ δευτέρα γύρω στὰ δύο (2) ἑκατομμύρια. Σύνολο 11.5 δισεκατομμυριάκια, στὴν χρεωκοπημένη Ἑλλάδα, μὲ τὸν γονατισμένο ἀπὸ τὰ βάρη ἑλληνικὸ λαό.\nΤοῦ ὁποίου λαοῦ ὅμως τοῦ ἐπιβάλλεται νὰ συνεχίσῃ νὰ πληρώνῃ τὶς κομματικὲς στρατιὲς ἀπὸ τὸ ὑστέρημά του.\nΓιατὶ ἀπὸ ἐκεῖ, ἀπὸ τὸν κρατικὸ προϋπολογισμό, βγαίνουν τὰ χρήματα αὐτὰ καὶ μπαίνουν, ἀνεξέλεγκτα, στὰ κομματικὰ ταμεῖα.\nἈντὶ ὅμως νὰ φροντίσουν οἱ ἴδιοι γιὰ αὐτό, ἔρχονται οἱ «κακοί» δανειστὲς νὰ ῥίξουν τὴν πρόταση:\n«Φθάνει πιά, πρέπει νὰ ἀλλάξῃ ὁ τρόπος χρηματοδοτήσεως καὶ νὰ ὑπάρξῃ διαύγεια στὶς χορηγίες τῶν κομμάτων, μὲ δημοσιοποίηση τῶν χορηγῶν, ὥστε νὰ κλείνῃ ἐπὶ τέλους ἡ «στρόφιγγα».».\nΞέρετε πῶς ἀντέδρασαν τά ἑλληνικά κόμματα, στήν πρόταση γιά δημοσιοποίηση τῶν ὀνομάτων; «Πρόκειται γιὰ θέμα προστασίας προσωπικῶν δεδομένων»!!!\nΤί νά λέμε τώρα;\nΑὐτὴ ἡ χώρα δὲν παίζεται.